Борис Младенов-Young
Да се събудиш рано сутринта…

chitanka.info

Да се събудиш рано сутринта

с любимата до теб полузаспала

и топла плът, за близост закопняла

да милваш нежно с ласкава ръка.

И бодър, свеж, усетил лъвска мощ

да я обгърнеш и в прегръдка здрава

безумно да я любиш до забрава,

като жених през първа брачна нощ.

Но ако някой ден те домързи,

да утолиш нагона в плът корава

и в размисъл, „To be or not to be“[1]

пропуснеш своя дълг и ритуал,

сънят пред секса предпочел, тогава

ще значи, че си вече остарял.

Сидни, Австралия — 2006 г.

[1] „To be or not to be“ — Да бъдеш или да не бъдеш ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.